Saak teen oudburgemeester later aangehoorZandile Gumede, voormalige Ethekwini-burgemeester. (Foto: Doctor Ngcobo/ANA) Die saak teen Zandile Gumede en haar 21 medebeskuldigdes is Maandag in die Durbanse hooggeregshof uitgestel – dié keer tot 30 November. Gumede, ŉ voormalige burgemeester van die Ethekwini-metroraad en lid van die KwaZulu-Natalse wetgewer, word beskuldig van korrupsie, geldwassery en bedrog wat verband hou met die toekenning van ŉ R398 miljoen-kontrak vir die verwydering van vaste afval in Durban. ŉ Klag van rampokkery is vandag by die klagstaat teen die groep beskuldigdes gevoeg. Gumede se medebeskuldigdes sluit onder andere in die geskorste Ethekwini-stadsbestuurder Sipho Nzuza, asook die voormalige verkrygingsbestuurder Sandile Ngcobo. Sy is vroeër op borgtog van R50 000 vrygelaat en het verlede maand ingevolge ANC-beleid opsy gestaan terwyl die hofsaak teen haar voortduur. Honderde van Gumede se ondersteuners het vroeër vandag buite die hof saamgedrom om hul steun aan die voormalige burgemeester te gee. PHOTOS: Four pictures of supporters of former eThekwini mayor Zandile Gumede outside the Durban high court, taken from different angles. #zandilegumedetrial pic.twitter.com/pEaeXXqnM0 — Sihle Mavuso (@NewsBotZA) June 14, 2021